**Uneori...**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uneori...

Uneori sunt zâmbet, alteori sunt lacrimă,

Dar tu mereu îmi aşterni soarele pe faţă...

Îmi eşti mereu aproape şi mă ţii de mână,

Mă ghidezi spre curcubeu, mă ridici spre lumină.

Uneori sunt ploaie ce-mi răscoleşte-n gânduri,

Iar tu-mi aduni fiecare nor şi-l transformi în zâmbet...

Eşti mereu cu mine, simt prezenţa ta,

În fiecare şoaptă ce vântul o poartă în bătaia sa.

Uneori sunt liniştea cerului oglindit în ochi de mare,

Alteori sunt furtuna întunecată a ochilor tăi, ce-mi aruncă-n inimă văpaie...

Dar orice-aş fi, tu eşti echilibrul meu într-o lume nemiloasă

Şi fiecare dimineaţă ce începe cu tine, îmi dă energie cât pentru întreaga viaţă.

Uneori sunt noaptea ce-ţi ghidează paşii lini,

Când revii în braţele-mi ce-ţi recunosc parfumul fin...

Alteori sunt o vioară, ce-ţi cântă poezia mea,

Tu o asculţi şi-mi săruţi notele, ce-ţi cântă toată iubirea din ea.

Uneori sunt salcie plângătoare la mal,

Alteori sunt un zâmbet de copil ştrengar...

Dar tu, cu iubirea ta curată de fiecare dată,

Mă poţi trece de la un mal la alt mal, fără să ceri răsplată.

Uneori sunt şoaptă de dor ce te cheamă,

Alteori sunt plâns de copil, când îmi este teamă...

Dar mâna ta e mereu aproape şi mă linişteşte,

Iar dragostea ta asemeni unui trandafir, sufletul îmi înfloreşte.